Aðstoðarhljómsveitarstjóri Sinfóníuhljómsveitar Íslands Bjarni Frímann Bjarnason var ráðinn aðstoðarhljómsveitarstjóri Sinfóníuhljómsveitar Íslands haustið 2018 og hefur stjórnað hljómsveitinni við ýmis tækifæri . Bjarni Frímann stundaði fiðlunám hjá Lilju Hjaltadóttur og Guðnýju Guðmundsdóttur og lauk prófi í víóluleik frá Listaháskóla Íslands . Þá hefur hann samið tónlist fyrir leikhús og kvikmyndir bæði hérlendis og erlendis . Bjarni Frímann hefur seinni ár komið víða fram sem píanóleikari með söngvurum og sem kammertónlistarmaður m.a. í Berlínarfílharmóníunni og Konzerthaus í Vínarborg . Hann tók við stöðu tónlistarstjóra Íslensku óperunnar í janúar 2018 og hefur stjórnað uppfærslum hennar á Toscu , Hans og Grétu og La traviata . Bjarni Frímann tók við stöðu aðstoðarhljómsveitarstjóra Sinfóníuhljómsveitar Íslands árið 2018 og gegnir stöðunni til tveggja ára . Sem slíkur gegnir hann veigamiklu og fjölþættu hlutverki hjá hljómsveitinni , fyrst og fremst á stjórnendapallinum , en líka í öðru listrænu starfi hljómsveitarinnar .